b'\n_START_ARTICLE_\nTaurag\xc4\x97s Jovar\xc5\xb3 pagrindin\xc4\x97 mokykla\n_START_SECTION_\nIstorija\n_START_PARAGRAPH_\n1978\xc2\xa0m. rugpj\xc5\xab\xc4\x8dio 1 d. prad\xc4\x97ta statyti Taurag\xc4\x97s Jovar\xc5\xb3 (penktoji) vidurin\xc4\x97 mokykla. Naujoje mokykloje, kurioje buvo 40 kabinet\xc5\xb3, sporto sal\xc4\x97, akt\xc5\xb3 sal\xc4\x97, valgykla, biblioteka, aik\xc5\xa1tynas. 1979\xc2\xa0m. spalio m\xc4\x97nes\xc4\xaf prasid\xc4\x97jo mokslo metai. Pirmuosius 1979/1980 mokslo metus \xc5\xa1ioje mokykloje prad\xc4\x97jo 46 pedagogai, mok\xc4\x97si 1053 mokiniai._NEWLINE_Nuo 1997\xc2\xa0m. mokykla pasirinko ekonomin\xc4\x99 mokymo pakraip\xc4\x85. Ugdytiniai mokosi choreografijos. 1996\xc2\xa0m. Lietuvos sveikatos apsaugos ministerija \xc4\xaftrauk\xc4\x97 mokykl\xc4\x85 \xc4\xaf sveikat\xc4\x85 stiprinan\xc4\x8di\xc5\xb3 mokykl\xc5\xb3 tinkl\xc4\x85. Nuo 1998\xc2\xa0m. \xc4\xaf mokyklos bendruomen\xc4\x99 integruojasi kitakalbiai mokinai. 1999\xc2\xa0m. mokykla prad\xc4\x97jo tur\xc4\x97dama 1070 mokini\xc5\xb3. Savo \xc5\xbeinias ir energij\xc4\x85 mokiniams dalino 82 pedagogai, 9 mokyklos mokytojai jau tur\xc4\x97jo metodinink\xc5\xb3 vardus, daugelis kit\xc5\xb3 buvo apsigyn\xc4\x99 vyresniojo mokytojo vard\xc4\x85._NEWLINE_2007\xe2\x80\x932008\xc2\xa0m., paskutiniais vidurinio ugdymo metais, mokykloje mok\xc4\x97si 782 mokiniai, dirbo 66 mokytojai (23 metodininkai). 2008/2009 mokslo metais Jovar\xc5\xb3 vidurin\xc4\x97 mokykla tapo pagrindinio ugdymo \xc4\xafstaiga\xc2\xa0\xe2\x80\x93 Taurag\xc4\x97s Jovar\xc5\xb3 pagrindine mokykla.'